ΓΡΑΠΤΗ ΕΡΩΤΗΣΗ E-2626/02

υποβολή: Klaus-Heiner Lehne (PPE-DE) προς την Επιτροπή

(18 Σεπτεμβρίου 2002)

Θέμα: Δασμολογική κλάση των ζαχαρούχων κόκκων για την παραγωγή αναψυκτικών από τσάι με λεμόνι

Η Ευρωπαϊκή Επιτροπή κατατάσσει το τσάι με λεμόνι προκειμένου για τους Γερμανούς εξαγωγείς στη δασμολογική κλάση 21069098 Παρασκευάσματα διατροφής που περιέχουν άνω του 5 % ζαχαρόζη και προκειμένου για τους Πολωνούς στη δασμολογική κλάση 2101209092 Παρασκευάσματα με βάση εκχυλίσματα, αποστάγματα ή συμπυκνώματα τσαγιού ή ματέ.

Το αποτέλεσμα αυτής της κατάταξης είναι ότι το πολωνικό τσάι με λεμόνι μπορεί να εισαχθεί από την Πολωνία χωρίς δασμούς. Επειδή η τιμή της ζάχαρης στην Πολωνία είναι σαφώς χαμηλότερη σε σύγκριση με την ΕΕ και επειδή τούτο δεν αντισταθμίζεται με αύξηση του δασμού, όπως θα συνέβαινε αν είχε καταταχθεί στη δέουσα δασμολογική κλάση 21069098 η οποία συνεπάγεται δασμό, οι Πολωνοί εξαγωγείς μπορούν να προσφέρουν ένα συγκρίσιμο προϊόν από τσάι με λεμόνι σε σαφώς χαμηλότερη τιμή από τις γερμανικές παραγωγούς επιχειρήσεις.

Ανάλογες στρεβλώσεις του ανταγωνισμού προκύπτουν μεταξύ των Γερμανών και των Σλοβένων παραγωγών αναψυκτικών, επειδή και των τελευταίων τα ανταγωνιστικά πλεονεκτήματα δεν αντισταθμίζονται με δασμούς. Αυτή η κατάταξη πλήττει τις γερμανικές επιχειρήσεις, οι οποίες δε θα μπορούν να είναι ανταγωνιστικές για πολύ, πράγμα που θα οδηγήσει στο κλείσιμό τους και σεψηλότερη ανεργία εντός της ΕΕ.

1. Πώς εξηγείται ότι ένα αναψυκτικό από τσάι με λεμόνι που παράγεται στην Πολωνία και εισάγεται στη Γερμανία με σύσταση 90,1 % ζάχαρη και 2,5 % στιγμιαίο τσάι κατατάσσεται στην απαλλαγμένη δασμών δασμολογική κλάση 2101209092, ενώ το τσάι που παράγεται στη Γερμανία με σύσταση 95 % ζάχαρη και περίπου 1,2 — 1,8 % εκχύλισμα τσαγιού κατατάσσεται στη δασμολογική κλάση 21069098 η οποία συνεπάγεται δασμό·

2. Πώς συμβιβάζεται μια τέτοια πρακτική της Επιτροπής με το άρθρο 27 (β) της Συνθήκης ΕΚ·

3. Θαπάρξει μελλοντικά βελτίωση από την Επιτροπή στη δασμολογική κατάταξη των κόκκων για τις ευρωπαϊκές επιχειρήσεις, ώστε να προκύψουν ίσοι όροι ανταγωνισμού, π.χ. μέσω της τροποποιήσεως της δασμολογικής και στατιστικής ονοματολογίας·

Απάντηση του κ. Bolkestein εξ ονόματος της Επιτροπής

(29 Οκτωβρίου 2002)

Για να επιλύσει τις αποκλίσεις ως προς τη δασμολογική κατάταξη των γλυκών παρασκευασμάτων με βάση εκχυλίσματα τσαγιού που κατατάσσονταν από ορισμένες τελωνειακές διοικήσεις των κρατών μελών είτε στην κλάση 2101 20 92 είτε στην κλάση 2106 90 98, η Επιτροπή εξέδωσε, στις 12 Φεβρουαρίου 2001, τον κανονισμό (ΕΚ) αριθ. 306/2001 της Επιτροπής, της 12ης Φεβρουαρίου 2001, για την κατάταξη εμπορευμάτων στη συνδυασμένη ονοματολογία(1), με τον οποίο τα προϊόνταπό μορφή σκόνης με την ονομασία τσάι με λεμόνι, αποτελούμενα κατά 90,1 % από ζάχαρη, και κατά 2,5 % από εκχυλίσματα τσαγιού και αρτυματικές ύλες με γεύση λεμονιού κατατάχθηκαν στη διάκριση 2101 20 92. Στο πλαίσιο των συμφωνιών μεταξύ της Κοινότητας και της Πολωνίας και μεταξύ της Κοινότητας και της Σλοβενίας, η κλάση αυτή απαλλάσσεται από εισαγωγικούς δασμούς.

Όσον αφορά την κατάταξη των δύο προϊόντων πουποβάλλει το Αξιότιμο Μέλος του Κοινοβουλίου και με βάση τις πληροφορίες που παρατίθενται, η Επιτροπή θεωρεί ότι, με βάση τον προαναφερόμενο κανονισμό, τα προϊόντα που αποτελούνται, αντίστοιχα, κατά 90,1 % από ζάχαρη και κατά 2,5 % από εκχυλίσματα τσαγιού και κατά 95 % από ζάχαρη και κατά 1,2 έως 1,8 % από εκχυλίσματα τσαγιού, μπορούν να καταταχθούν στον κωδικό 2101 20 92.

Βάσει των ανωτέρω, η Επιτροπή θεωρεί ότι έχει λάβει όλα τα κατάλληλα μέτρα για να εξασφαλίσει, στην Κοινότητα, την ομοιόμορφη εφαρμογή της συνδυασμένης ονοματολογίας στο πλαίσιο των αρμοδιοτήτων που της έχουν ανατεθεί με τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο(2) και κατά την έννοια του άρθρου 27 της συνθήκης ΕΚ.

Η Επιτροπήπενθυμίζει ότι οι δασμολογικές κατατάξεις δεν μπορούν να ποικίλλουν σε συνάρτηση με τα τομεακά οικονομικά συμφέροντα, δεδομένου ότι αυτό θα μπορούσε να προκαλέσει στρέβλωση του ανταγωνισμού μεταξύ των οικονομικών παραγόντων. Η κατάταξη των προϊόντων δεν εξαρτάται από τους δασμούς που εφαρμόζονται στις διάφορες δασμολογικές κλάσεις, αλλά από αντικειμενικά και επαληθεύσιμα κριτήρια που συνδέονται με την ίδια τη φύση των προϊόντων.

Οι τυχόν τροποποιήσεις της κατάταξης απαιτούν τροποποίηση των νομικών κειμένων του εναρμονισμένου συστήματος, δηλαδή μιας διεθνούς σύμβασης που δεν μπορεί να τροποποιηθεί μονομερώς από την Επιτροπή.

(1) ΕΕ L 44 της 15.2.2001.

(2) ΕΕ L 256 της 7.9.1987.